b"\n_START_ARTICLE_\nMar\xc4\xa3eris Zari\xc5\x86\xc5\xa1\n_START_PARAGRAPH_\nMar\xc4\xa3eris Zari\xc5\x86\xc5\xa1 (24. maj 1910 i Jaunpiebalga i Guvernement Livland \xe2\x80\x93 27. februar 1993 i Riga i Letland) var en lettisk komponist og forfatter. Han var ophavsmand til b\xc3\xa5de symfonisk og vokal symfonisk musik, kormusik, vokal kammermusik, kantater, oratorier og operaer, samt moderne pikareske romaner og noveller._NEWLINE_Mar\xc4\xa3eris Zari\xc5\x86\xc5\xa1 var en enest\xc3\xa5ende figur p\xc3\xa5 den lettiske kunstscene i den anden halvdel af det 20. \xc3\xa5rhundrede. I efterkrigstiden fastholdt han og udviklede tilgangen til folklore, der allerede dukkede op i korarrangementer af den yngre generation af lettiske komponister i 1930'erne, hovedsagelig i v\xc3\xa6rker af Volfgangs D\xc4\x81rzi\xc5\x86\xc5\xa1 og Janis Kalni\xc5\x86\xc5\xa1. I forskel til sine forg\xc3\xa6ngere, valgte han at udvikle de elementer af dans, humor og leg der findes i folkemusik. Det h\xc3\xb8jnede udtryk for leg medf\xc3\xb8rte udvikling i kunsten at skrive kormusik; en stigning i virtuositet og milj\xc3\xb8fremme med teknikker, der normalt anvendes indenfor instrumentalmusik. Han komponerede hovedsaglig operaer og musicals, og v\xc3\xa6rker i andre musikgenrer med sangtekster. Til tider hyldede Zari\xc5\x86\xc5\xa1 det sovjetiske regime i sit arbejde, og alligevel i 1960'erne var hans til tider chokerende nyskabelser af form, hans paradoksale tankegang, og hans brug af stilisering tilladte ting, der skal betragtes p\xc3\xa5 en frisk og ironisk m\xc3\xa5de. Denne nye vision bragte tankefrihed med sig og tjente til at udhule standardiseret \xc3\xa6stetik og dogmatisk tankegang, der dannede grundlaget for sovjetiske ideologi._NEWLINE_Zari\xc5\x86\xc5\xa1 var uddannet ved Jelgava L\xc3\xa6rerkollegium i 1928, og han studerede orgel, klaver og komposition ved Letlands Konservatorium fra 1928 til 1933. Han var musikalsk leder af Dailes Teater i \xc3\xa5rene fra 1940 til 1950, og formand for Letlands Komponistforening i to perioder (1951\xe2\x80\x9352 og 1956\xe2\x80\x9368). Hans musikalske produktion er stor og forskelligartet. Hans bedste v\xc3\xa6rker viser en teatralsk konkret, sl\xc3\xa5ende fantasi, udtryksfulde \xc3\xa6ndringer af stil og genre, kunstneriske evner, og s\xc3\xa6rdeles forskellige former for humor. Han komponerede fem operaer ,hvoraf fire har v\xc3\xa6ret udf\xc3\xb8rt p\xc3\xa5 Letlands Nationalopera, to musikalske komedier, vokale orkesterv\xc3\xa6rker, seks koncerter, kammermusiske sangcykluser, orgelmusik, musik til teater og film, og over 100 sange for kor, herunder ti sangcykluser. Zari\xc5\x86\xc5\xa1 er ogs\xc3\xa5 forfatter til omkring ti novellesamlinger og flere romaner."